Buli muntu alina eddembe okubaako omulimu gw’akola, okwesalirawo omulimu gw’akola, okuweebwa embeera ennungi era ey’obwenkanya mw’akolera awamu n’okuyambibwa okulaba nga tabulwa mulimu. Buli muntu, awatali kusosola kwonna, alina eddembe okusasulwa kyenkanyi olw’omulimu ogw’enkanankana. Buli mukozi akola alina eddembe okusasulwa mu ngeri ennungi era ey’obwenkanya okusobola okulaba nga ye kw’ossa abantu ab’omu maka ge babeera mu bulamu obuweesa omuntu ekitiibwa. Bwe kiba kyetaagisa, empeera y’omukozi eyinza okwongerezebwako ensako endala ezimutaasa mu mbeera ez’ebigwabitalaze. Buli muntu alina eddembe okutandikawo oba okwegatta ku bibiina by’abakozi olw’okutumbula obulamu bwe obulungi.